มีอาการมึนหัวงงๆตื้อๆ มวนท้องพะอืดพะอม บางทีก็ใจเต้นเร็วมือสั่นไม่ค่อยมีแรงแล้วก็มีอาการปวดหัวร่วมด้วยพูดลำบากเป็นบางครั้ง นั่งอยู่เฉยๆก็เป็นขึ้นมาค่ะเคยกินยาปรับอารมณ์แล้วก็ดีขึ้นนิดหน่อยแล้วก็กลับมาเป็นอีกเป็นมา1-2เดือนแล้วค่ะ เป็นๆหายๆ แบบนี้เป็นอะไรกันแน่คะ เครียดมากเลยเพราะรบกวนการใช้ชีวิตมากเลยค่ะ 😭
สวัสดีค่ะ อาการใจสั่น มือสั่น ไม่มีแรงนั้น อาจจะเกิดจากสาเหตุทายกายเช่นหัวใจเต้นผิดจังหวะ มีการตายของกล้ามเนื้อหัวใจ เส้นเลือดหัวใจตีบ หัวใจเต้นผิดจังหวะ หรือหัวใจทำงานล้มเหลวเฉียบพลัน ซึ่งจะทำให้มีอาการเหนื่อยง่าย ขาบวม นอนราบไม่ได้ร่วมด้วย จากที่กล่าวมายังไม่ค่อยเหมือนโรคหัวใจมากนัก หรืออาจเกิดจากโรคปอดเช่น หอบหืด โรคต่อมไทรอยด์ทำงานมากผิดปกติ หรือมีการใช้ยาหรือสารเสพติดที่กระตุ้นการทำงานของหัวใจ หรืออาจเป็นสาเหตุจากความวิตกกังวลโดยไม่มีสาเหตุทางกาย มักมีอาการแขนขาชา มือเกร็ง หรือเวียนศีรษะร่วมด้วยดังนั้นจากอาการดังกล่าวมา อาจจะเกี่ยวกับอารมณ์และความรู้สึกในขณะนั้นได้เช่นกัน แต่อย่างไรก็ตามควรหาสาเหตุทางกายก่อนค่ะ อาจไปพบแพทย์เพื่อตรวจร่างกาย ถ้ามีใจสั่น อาจมีการติดคลื่นไฟฟ้าหัวใจดูให้เบื้องต้นตอนนี้ควรงดการทำงานหนัก หลีกเลี่ยงกิจกรรมที่ทำให้มีอาการมากขึ้น งดการใช้ยาทุกชนิดที่ไม่ได้ใช้ภายใต้การดูแลของแพทย์